
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
privind : aprobarea cofinantarii  proiectului “Reabilitarea sistemului de termoficare urbana la nivelul Municipiului Focsani pentru perioada 2009-2028 in scopul conformarii la legislatia de mediu si cresterii eficientei energetice ”.

Consiliul Local al municipiului Focşani , judeţul Vrancea  întrunit în şedinţa de indata :

-  analizând proiectul de hotărâre iniţiat de Primarul municipiului Focşani, raportul comun al direcţiei economice al biroului proiecte si compartimentului energetic, înregistrat la nr. 55999/11.11.2010 privind aprobarea cofinantarii  proiectului “Reabilitarea sistemului de termoficare urbana la nivelul Municipiului Focsani pentru perioada 2009-2028 in scopul conformarii la legislatia de mediu si cresterii eficientei energetice ”, precum şi avizul favorabil  al Comisiei pentru buget, finanţe, investiţii, libera initiaţivă, economic si servicii publice ; al Comisiei pentru agricultura, protectia mediului si ecologie;
  -      avand in vedere adresa ISPE cu nr 55060 din 09.11.2010; 
   -   in conformitate cu Ghidul de finantare al Programului Operaţional Sectorial de Mediu 2007-2013 – Axa prioritară 3 “Reducerea poluării şi minimizarea efectelor schimbărilor climatice prin restructurarea şi reabilitarea sistemelor de încălzire urbana pentru atingerea ţintelor de eficienţă energetică în localităţile cele mai afectate de poluare”;
-  în conformitate cu prevederile art.44, alin.(3) din Legea 273/2006 privind finanţele publice locale, cu modificarile ulterioare;

-   având în vedere prevederile art. 36, alin (2) lit (b), alin. (4), lit. (d) şi art. 45 alin (2) litera (a)  din Legea 215/2001, privind administraţia publică locală, republicată, modificata si completata,
H O T Ǎ R Ǎ Ş T E:
Art. 1  Se aproba cofinantarea  proiectului “Reabilitarea sistemului de termoficare urbana la nivelul      municipiului Focsani pentru perioada 2009-2028 in scopul conformarii la legislatia de mediu   si cresterii eficientei energetice”, cat si a  cheltuielilor suplimentare ce pot aparea pe perioada   de  implementare  a proiectului  in situatia aprobarii finantarii nerambursabile in suma de 1.573,62 mii euro- reprezentand contributia 5% din cheltuieli eligibile, a sumei de 7.472,95 mii euro reprezentand TVA proiect. Valoarea totala-in preturi constante a proiectului (Cost total = costuri eligibile +  costuri neeligibile) este de  38.945,25  mii euro.

Art. 2  Se aproba  asigurarea resurselor financiare  necesare implementarii optime a proiectului  in conditiile  rambursarii ulterioare a cheltuielilor eligibile din fonduri europene si bugetul de stat.

Art. 3   Se aproba  abrogarea  Hotărârii  Consiliului Local nr 72 din 30.03. 2010
Art.4   Prezenta hotărâre va fi comunicată de catre  Direcţia de  administraţie publică locală compartimentelor, birourilor , serviciilor şi  Primarului  municipiului Focsani, conform legii, care va asigură executarea acesteia prin Direcţia economică, compartimentul programe,  compartimentul energetic,contracte, achiziţii şi SC ENET SA Focsani  .

